cyanic-selkie/wikianc huggingface dataset:
Դյորդ Գենդել
Կենսագրություն
«ՄՏԿ Հունգարիա» սիրողական ակումբում հանդես է եկել 1980-1984 թվականներին, անցկացնել է 108 խաղ, դարձել 32 գոլի հեղինակ։ 1981/82 մրցաշրջանում նրա ակումբը շահել է երկրորդ դիվիզիոնի ուղեգիր, իսկ Գենդելը 21 գոլով ճանաչվել է մրցաշրջանի լավագույն ռմբարկու։ Իր կարիերայի ընթացքում Հունգարիայի Պրեմիեր լիգայում նա անցկացրել է 186 հանդիպում և դարձել 39 գոլի հեղինակ։
1987 թվականին նա մեկ խաղ է անցկացրել Հունգարիայի ազգային հավաքականի կազմում՝ Լեհաստանի դեմ 1988 թվականի Եվրոպայի առաջնության ընտրական փուլում․ նա խաղադաշտ է դուրս եկել 81-րդ րոպեին, սակայն չի չկարողացել օգնել ակումբին խուսափել 3-2 հաշվով պարտությունից։
Կարիերայի ավարտին նա խաղացել է Մալթայում ։ 1991 թվականին նա դարձել է «Լուկա Սենտ Էնդրյուսի» ֆուտբոլիստ, որտեղ անցկացրել է երկու մրցաշրջան։ Դրանից հետո Գենդելը տեղափոխվել է «Նադուր Յունստերս» ակումբ, որտեղ երկու մրցաշրջանում դարձել է 43 գոլի հեղինակ և համարվել ակումբի պատմության լավագույն խաղացողներից մեկը։
Ավելի ուշ նա հանդես է եկել «Օրատորի Յաս», «Գոցո», «Լիա Ատլետիկ» և «Կորմի» ակումբների կազմում ։
Մահացել է կորոնավիրուսից, 2021 թվականի հունվարի 16-ին ։
Արտաքին հղումներ
Կատեգորիա:Հունգարացի ֆուտբոլիստներ Կատեգորիա:Հունգարիայի հավաքականի ֆուտբոլիստներ
Ammophila sabulosa
Amophilia sabulosa, Ամոֆիլիա (Ammophila) ցեղին պատկանող փորող կրետների տեսակ (Sphecidae)։
Նկարագրություն
Երկարությունը մոտ 2 սանտիմետր։ Բարակ, երկարամարմին կրետները ունեն թաղանթավոր թևեր։ Առաջին որովայնի՝ առաջին տերգիտի հատվածում որովայնի խոռոչը շատ երկար է և սեղմված կողքերին։ Մարմնի հիմնական գունավարումը սև է, որովայնային հատվածը (մասամբ նաև ոտքերը) հիմնականում կարմրա-կոճապղպեղի գույնի են։
Բույնը դնում են հողի մեջ։
Արտաքին հղումներ
Կատեգորիա:Միջատներ Կատեգորիա:Թաղանթաթևավորներ
Սքիփթոն ամրոց
Սքիփթոն ամրոց, միջնադարյան դղյակ Սքիփթոնում, Հյուսիսային Յորքշայր, Անգլիա։ Կառուցվել է 1090 թվականին նորմանդացի բարոն Ռոբերտ դե Ռոմիլի կողմից ու կանգուն է ավելի քան 900 տարի։
Պատմություն
Ամրոցն սկզբնապես եղել է «մոթ և բեյլի» ամրոց (թմբի՝ մոթի վրա կառուցված փայտե/քարե դոնժոնով ամրոց, շրջապատված բակով՝ բեյլիով), որը կառուցվել է 1090 թվականին Ռոբերտ դե Ռոմիլի՝ Բոլթոն վանքի բազմաթիվ կալվածքների լորդի կողմից։ 1102 թվականից ոչ շատ հետո Հենրի I-ը ընդարձակել է Ռոմիլի տարածքները, որոնք արդեն ընդգրկում էին ամբողջ վերին Ուորֆիդեյլը և վերին Էյրդեյլը ։ Հողե և փայտե ամրոցը վերակառուցվել է քարից, որպեսզի դիմադրի շոտլանդացիների հարձակումներին։ Ամրոցի հետևի ժայռերը, որոնք հասնում են մինչև Էլլեր Բեք, ամրոցը դարձնում էին կատարյալ պաշտպանական կառույց։ Ռոմիլների տոհմը վերացել է և   1310 թվականին Էդվարդ II-ն ամրոցը շնորհել է Ռոբերտ Քլիֆֆորդին, որը նշանակվել է Սքիփթոնի լորդ ու Քրեյվենի վերակացու ։ Քլիֆֆորդը հրամայել է ամրաշինությունները բարելավել, բայց մահացել է Բենոքբրնի ճակատամարտում 1314 թվականին, երբ դրանք հազիվ էին ավարտվել։
Անգլիական քաղաքացիական պատերազմների ընթացքում ամրոցը միակ ռոյալիստական բերդն էր հյուսիսային Անգլիայում մինչև 1645 թվականի դեկտեմբերը։ Եռամյա պաշարումից հետո 1645 թվականին ամրոցը հանձնելու բանակցություններ են վարվել Օլիվեր Քրոմվելի ու ռոյալիստների միջև։ Քրոմվելը հրամայել է հեռացնել ամրոցի տանիքները։ Ըստ լեգենդի, պաշարման ընթացքում պարիսպներից ոչխարի բուրդ են կախել, որպեսզի խլացնեն հրանոթների համազարկերի ձայնը։ Քաղաքի զինանշանի վրա բուրդ է պատկերված։  Սքիփթոնը մնացել է Քլիֆֆորդների հիմնական նստատեղին մինչև1676 թվականը։ Լեդի Էնն Քլիֆֆորդը (1590–1676) վերջին Քլիֆֆորդն է եղել, որ տիրել է ամրոցին։ Պաշարումից հետո նա հրամայել է վերակառուցել այն ու կենի տնկել կենտրոնական բակում` ի հիշատակ պատերազմից հետո ամրոցի վերանորոգման։
Այսօր Սքիփթոն ամրոցը լավ պահպանված միջնադարյան ամրոց է, տուրիստական ատրակցիոն ու մասնավոր բնակավայր։ Ամրոցից սկսվում է 100 մղոն (160 կմ) երկարությամբ Լեդի Էննի Ուղի կոչվող ճանապարհը մինչև Փենրիթ ։
Կառուցվածք
Ամրոցն ունի վեց թմբկաձև աշտարակներ ներքին թևով, որը կապում է հյուսիսային կողմի երկու աշտարակները, որը պաշտպանված է Էլլեր Բեքին նայող անդունդով։ Առաջին հարկում գտնվում է խոհանոցը, մեծ սրահը, սենյակները և լորդի ննջասենյակը։ Նոր խոհանոցները, մառաններն ու աշխատանքային նկուղները կազմում են գետնահարկը։ Մյուս աշտարակները բնույթով ու նպատակով ռազմական են։ 16-րդ և 17-րդ դարերում սկզբնական կառույցին ավելացվել են մուտքի նոր աստիճաններ, (փոխարինելով սկզբնական շարժակամրջին), ներքին թև ու ավելի մեծ լուսամուտներ։ Տանիքն ամբողջովին անվնաս է։ Կենտրոնում թյուդորյան բակն է, որտեղ գտնվում է մի կենի ծառ՝ հավանաբար տնկված լեդի Էննի կողմից 1659 թվականին։
Արտաքին կուրտինան շրջապատում է ներքին հատվածն ու օժանդակ կառույցները, ներառյալ 12-րդ դարի մատուռի ավերակները։ Պարիսպը հիմնականում պահպանված է և ընդմիջվում է երկաշտարականի նորմանական պահակատնով։ Պահակատան արևելյան աշտարակում գտնվում է ծովախեցիներից պատրաստված 17-րդ դարի մի կառույց, որը մեկն է այդ ժամանակի երկու այդպիսի կառույցներից։  (Մյուսը գտնվում է Ուոբուրն վանքում)
Վերջերս հայտնաբերվել է մի հնադարյան պարիսպ, որով բացատրվում է, թե ինչպես է ամրոցի կայազորը հաղթահարել1643-5 թվականների պաշարումը։
Արտաքին հղումներ
Կատեգորիա:Ամրոցներ
Մոնսթար (հեռուստասերիալ)
Մոնսթար, հարավկորեական հեռուստասերիալ՝ նկարահանված 2013 թվականին։ Հեռուստասերիալում նկարահանվել են Յոնգ Ջուն Հյունգը, Հա Յոն Սուն և Կան Հա Նըլը ։ Այն ցուցադրվել է Mnet (և կրկնվել է tvN-ով) երաժշտական հեռուստաալիքով 2013 թվականի մայիսի 17-ից մինչև օգոստոսի 2-ը, յուրաքանչյուր ուրբաթ ժամը 21:50։ Հեռուստասերիալը բաղակցած է 12 էպիզոդներից։ Դրաման պատմում է դեռահասների մի խմբի մասին, ովքեր բուժվում են երաժշտության միջոցով։
Gate Tower Building
, 16-հարկանի գրասենյակային շենք Ֆուկուսիմա-կուում (Օսակա, Ճապոնիա), որը հատկանշական է նրանով, որ ուղիղ նրա միջով անցնում է մայրուղի։
Մոնսթար (հեռուստասերիալ)
Սյուժե
Ճակատագրի բերմամբ մեկ դպրոցի տանիքի տակ հավաքվել են տարբեր երաժիշտներ։ Այստեղ կա մի փոքրիկ դասական երաժշտության անսամբլ։ Անսամբլի անդամները ջանք չեն խնայում և մասնագիտանում են մեկ երաժշտական գործիքում։ Նրանք ունեն մեկ նպատակ՝ ընդունվել հեղինակավոր համալսարան կամ տեղափոխվեն Ամերիկա՝ երաժշտական դպրոցում սովորելու համար։
Հայտնվելով տհաճ սկանդալի մեջ՝ Յուն Սոլ Չանը, հայտնի խմբի մենակատարը, իսկական աստղ հազարավոր երկրպագուներով, ստիպված էր վերադառնալ դպրոց, որպեսզի ավարտի ուսումը և բարձրացնի իր վարկանիշը հիասթափված երկրպագուների աչքերում՝ ցուցադրելով իրական եսին։ Նրան մայրը վաղուց լքել է, երիտասարդը չարացած է ամբողջ աշխարի վրա՝ շարունակելով հավատալ միայն երաժշտությանը։ Նրա երգերը՝ նրա կյանքն են, չնայած կողքից տղան երևում է ինքնահավան և էգոիստ։
Gate Tower Building
Նկարագրություն
Շենքը գլանաձև է, կառուցված է երկաթբետոնից, կառույցի հիմքում կրկնակի միջուկ է։ Ճանապարհը (Հանշին արագընթաց մայրուղու համակարգի մաս) անցնում է ուղիղ շենքի միջով՝ զբաղեցնելով 5-րդից 7-րդ հարկերը ներառյալ։ Շենքում գործող վերելակները (դրանք 4-ն են ), կանգ չեն առնում այդ հարկերում (4-րդից հետո անմիջապես գալիս է 8-րդը )։ Մայրուղին ու շենքը ոչ մի տեղ չեն հպվում. այս առումով մայրուղին ավելի շատ նման է շենքի մեջ եղած բացվածքի միջոց կառուցված սեփական հենարաններով կամրջի։ Թունելի պատերը, որով անցնում է մայրուղին, ունեն ձայնամեկուսացման անհրաժեշտ մակարդակ։ Gate Tower Building-ի տանիքում կա ուղղաթիռների վայրէջքի համար նախատեսված հարթակ ։
Ստեղծման պատմություն
Հողակտորի սեփականության իրավունքը դեռևս Մեյձի ժամանակաշրջանի (1868-1912) սկզբից պատկանել է փայտով և փայտածուխով զբաղվող մի ընկերության, սակայն աստիճանական անցումը վառելիքի այլ աղբյուրների հանգեցրել է այս ընկերության վիճակի վատթարացմանը և շինությունների խարխլմանը ։ 1983 թվականին որոշվել է մասնակի քանդել և վերակառուցել այդ շրջանում գտնվող շենքերը՝ մասամբ կիսավերության և անհրաժեշտ արդիականացման պատճառով, բացի այդ, նույն շրջանում նախատեսվում էր կառուցել Հանշին արագընթաց մայրուղին ։ Սակայն այն ժամանակ գործող շինարարական կանոնները անհնարին էին դարձնում նույն տեղում շենք և ճանապարհ կառուցելը։ Մոտ 5 տարվա բանակցությունները հողի սեփականատերերի, Hanshin Expressway կորպորացիայի և քաղաքային կառավարության միջև հանգեցրին ընթացիկ ծրագրի իրականացմանը ։
Մոնսթար (հեռուստասերիալ)
Սյուժե
Հաջողությունը նրանց և մի շարք այլ մարդկանց հավաքում է մեկ դասարանում, մեկ դպրոցում, որտեղ նրանք կարող են միավորվել դժվար ժամանակ։ Ինչպես մեկ խումբ, աջակցելով միմյանց և օգնելով լուծել խնդիրները, նրանք կփորձեն գտնել իրենց ճանապարհը և կհասնեն իրենց երազանքներին միասին։
Gate Tower Building
Ստեղծման պատմություն
Այդ իսկ պատճառով 1989 թվականին վերանայվեցին մայրուղիների շինարարության տեղական օրենքները, քաղաքների նախագծման մասին օրենքները, ինչպես նաև քաղաքը վերապլանավորելու և քաղաքաշինական օրենսգրքերը՝ ապահովելով այսպես կոչված Ռիտաի Դո-ռո Սեյդո (立体道路制度) բազմամակարդակ ճանապարհային համակարգը, որը թույլ է տալիս շենքերը և ճանապարհային ցանցը միավորել մեկ տարածքում։ Այս համակարգն ի սկզբանե նախագծված էր Տոկիոյի Տորանոմոնո գործարար թաղամասի անմիջական մերձակայքում երկրորդ օղակաձև ավտոճանապարհի կառուցումը հեշտացնելու համար, բայց այնտեղ այդպես էլ չիրագործվեց ։ Փոխարենը համակարգը գործարկվեց Gate Tower Building-ի կառուցման ժամանակ, որը դարձավ Ճապոնիայում առաջին շենքը, որի միջով անցնում էր մայրուղի ։ Ճանապարհները նման դեպքերում սովորաբար կառուցվում են գետնի տակ, և շենքերի միջով նրանց անցնելը չափազանց հազվադեպ է։
Մոնսթար (հեռուստասերիալ)
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2013 հեռուստասերիալներ Կատեգորիա:Հարավկորեական ռոմանտիկ հեռուստասերիալներ Կատեգորիա:Կորեերեն հեռուստասերիալներ
Gate Tower Building
Արտաքին հղումներ
Կատեգորիա:Ճապոնիայի երկնաքերներ Կատեգորիա:Օսակա պրեֆեկտուրա Կատեգորիա:1992 հիմնադրումներ Ասիայում
Գևորգ Մանուկյան
Գևորգ Հովհաննեսի Մանուկյան, Լեռնային Ղարաբաղի Հանրապետության Պաշտպանության Բանակի զինծառայող, Պաշտպանության բանակի կրտսեր սերժանտ, Հայաստանի Հանրապետության «Արիության» մեդալակիր, Լեռնային Ղարաբաղի Հանրապետության «Մարտական խաչ» 2-րդ աստիճանի շքանշանի ասպետ։
Մասնակցել է արցախա-ադրբեջանական ռազմական գործողություններին, հայտնի նաև որպես Քառօրյա պատերազմ։
Process Hacker
Process Hacker, բաց կոդով անվճար ծրագիր, որը նախատեսված է համակարգային պրոցեսսների և ծաայությունների մոնիթորինգի համար։ Ծրագիրը կրոսսպլատֆորմային չէ և աշխատում է միայն Microsoft Windows 32 և 64 բիթային օպերացիոն համակակարգի վրա։
Բնութագիր
Process Hacker-ը իրենի ներկայացնում է բավականաին հզոր գործիքը, որը թույլ է տալիս կատարել տարատեսակ գործողություններ պրոցեների և ծառայությունների հետ Microsoft Windows օպերացիոն համակարգում։
Գևորգ Մանուկյան
Կենսագրություն
Գևորգ Մանուկյանը ծնվել է 1996 թվականի մայիսի 17 –ին Հովհաննես և Ռիմա Մանուկյանների ընտանիքում։ Գևորգը ծնվել է Շիրակի մարզի Արթիկի տարածաշրջանի Հոռոմ գյուղում։ Գևորգն ընտանիքի միակ երեխան չէ․ունի 2 ավագ քույր։
Process Hacker
Բնութագիր
Ողջ պրոցեսսների ցանկը կարելի է պատկերել տարբեր ձևերով՝ հասարակ կամ հնաոճ պատկերում։ Ցանկերի այսպիսի պատկերումը թույլ է տալիս ավելի էֆֆեկտիվ դարձնել պրոցեսների հետ աշխատանքը։ Հստակ պրոցեսսները, որոնք վերաբերվում են կոնկրետ ծրագրի, միավորվում են մի խմբի մեջ և նշվում են այլ գույնով։
Զիրակիջուր
Զիրակիջուր, Զիրակչայ, Խոշչիբիլսկ, Ղուշչիբիլակ, գետ Հայաստանի Վայոց ձորի մարզում, Պուճուրգետի ձախ օժանդակը։ Սկիզբ է առնում Զանգեզուրի լեռներից և Կեչուտ գյուղից 3,5 կմ հյուսիս-արևելքում միախառնվում մայր գետին։ Երկարությունը՝ 10 կմ ։
Process Hacker
Բնութագիր
Process Hacker ծրագիրը հաճախ նշվում է ինչպես առաջադրանքների մենեգերի լիիրավ փոխարինող։
Գևորգ Մանուկյան
Կենսագրություն
2003 2014թթ․Գևորգը սովորել է Հոռոմի միջնակարգ դպրոցում։ Գևորգը դեռ մանկուց զբաղվել է սպորտով։ Զբաղվել է քիքբոքսինգով, մասնակցել տեղական մի շարք առաջնությունների և ճանաչվել 3-րդ կարգի բռնցքամարտիկ։
Process Hacker
Արտաքին հղղումներ
Կատեգորիա:Վինդոուզի ծրագրային ապահովում Կատեգորիա:2008 ծրագրային ապահովումներ Կատեգորիա:C++-ով գրված ազատ ծրագրային ապահովումներ Կատեգորիա:GNU GPL արտոնագրով ծրագրային ապահովումներ
Մերի Ռիդ
Մերի Ռիդ (Mary Read, ), անգլիացի ծովահեն։
Կենսագրություն
Գործնականորեն կենսագրության միակ աղբյուրը համարվում է Չ. Ջոնսոնի «Ծովահենության ընդհանուր պատմություն» (1724), որի իրական հեղինակն է Դանիել Դեֆոն։
Փոքրուց Մերին ստիպված է եղել իրեն ներկայացնել որպես տղա։ Նրա մայրը, ով այրի էր, հագցնում էր ապօրինածին աղջկան վաղ մահացած որդու հագուստը, որպեսզի խուսափի հարուստ սկեսուրի կասկածանքներից։
Տասնհինգ տարեկանում նա մեկնում է ապրելու Ֆլանդրիա, որտեղ (նույն կերպ քողարկված տղամարդու կերպարով՝ Վիլլի անվան տակ) գրանցվում է հետևակ գունդ՝ կադետի պաշտոնով, և թեկուզ ամենուր ցուցադրում էր կատաղի վճռականություն մարտերում, այնուամենայնիվ նա չկարողացավ ծառայության մեջ հասնել առաջխաղացման։ Այդ ժամանակ նա հեռանում է հետևակից և գնում է ծառայելու հեծելազորում, որտեղ անցկացնում է մի քանի այնպիսի փայլուն ռազմական գործողություն, որ վաստակում է բոլոր սպաների հարգանքը։
Շուտով երիտասարդ Մերին անմնացորդ սիրահարվում է սպաներից մեկին, ով նրա զինակիցն էր։ Նրա ընտրյալը չէր կարողանում հասկանալ ուշադրության այդ տարօրինակ նշանները, և արդեն սկսում է կասկածել, որ իր «երիտասարդ ընկերը» նախընտրում է տղամարդկանց կանանց։ Բայց մի հրաշալի օր Մերին միջոց է գտնում ինչպես պատահական բացի իր գաղտնիքը։ Երբ զորագունդը անցավ ձմեռային բնակարանների, Մերին գնեց իրեն կանացի հագուստ, և նրանք բացահայտ ամուսնացան։ Հարսանիքից հետո նրանք վարձեցին տուն Բրեդի ամրոցի մոտակայքում (Նիդեռլանդներում) և կառուցեցին այնտեղ փոքրիկ պանդոկ «The Three Horseshoes» (Երեք պայտ)։
Մերիի ամուսինը հանկարծակի մահանում է, այդ ժամանակ նա կրկին զգեսափոխվում է տղամարդու հագուստով և վարձվում է հոլանդական նավում, որն ուղևորվում էր դեպի Վեստ Ինդիա։
Մերին մահացավ բանտում։ Մահվան պատճառն անհայտ է, բայց կան երկու եզրակացություն, կա՛մ մահացել է ծննդաբերության ժամանակ, կա՛մ գաղտնի սպանել են։
Արտաքին հղումներ
Կատեգորիա:Ծովահեններ Կատեգորիա:Լոնդոն քաղաքում ծնվածներ Կատեգորիա:Մահապատժի դատապարտված անգլիացիներ Կատեգորիա:Անգլիացի հանցագործներ Կատեգորիա:Անգլիացի կանայք
Սերբիայում ՅՈՒՆԵՍԿՕ-ի Համաշխարհային ժառանգության ցանկ
ՅՈՒՆԵՍԿՕ-ի Համաշխարհային ժառանգության ցանկում Սերբիայի օբյեկտները թվով 5-ն են, որը կազմում է ընդհանուր թվի 0,4 %-ը (1073՝ 2017 թվականի դրությամբ)։ Բոլոր օբյեկտներն ընդգրկված են մշակութային չափանիշներով, այդ թվում՝ 2-ը համարվում են մարդկային ստեղծագործական գլուխգործոց։ Բացի դրանից 2014 թվականի դրությամբ ևս 11 օբյեկտ ներկայացված է թեկնածու ցանկում ։
Հարավսլավիայի Միութենական Հանրապետությունը վավերացրել է Համաշխարհային ժառանգության պաշտպանության կոնվենցիան 2001 թվականի սեպտեմբերի 11-ին ։ Սակայն Սերբիայի առաջին օբյեկտն ընդգրկվել է ցանկում 1979 թվականին, Համաշխարհային ժառանգության հանձնաժողովի 3-րդ նիստում։ Պետք է նաև նշել, որ «Կոսովոյի Ուղղափառ եկեղեցիներ» մշակութային օբյեկտը 2010 թվականին ընդգրկվել է վտանգված օբյեկտների ցանկում՝ կապված Կոսովոյի ալբանացիների հնարավոր հարձակումների հետ։
Թեկնածու օբյեկտների ցանկ
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Սերբիայի կառավարության կողմից՝ որպես թեկնածու օբյեկտներ։
Արտաքին հղումներ
Կատեգորիա:Համաշխարհային ժառանգության ցանկեր Կատեգորիա:Համաշխարհային ժառանգություն Սերբիայում Կատեգորիա:ՅՈՒՆԵՍԿՕ-ի Համաշխարհային ժառանգություն Կատեգորիա:Սերբիայի տեսարժան վայրեր Կատեգորիա:Համաշխարհային ժառանգություն Եվրոպայում Կատեգորիա:Համաշխարհային ժառանգություն ըստ երկրի Կատեգորիա:Սերբիայի մշակույթ
Գևորգ Մանուկյան
Կենսագրություն
Գևորգը բացի ֆիզիկական գերազանց կարողություններից ունի նաև շատ բարձր ինտելեկտուալ կարողություններ։ Գևորգը զբաղվել է շախմատով և 2011 և 2012 թվականներին մասնակցել է շախմատի տարածաշրջանային օլիմպիադաներին, զբաղեցրել առաջին հորիզոնականը։
2014 թվականին Գևորգն ընդունվում է Երևանի պետական համալսարանի փիլիսոփայության և հոգեբանության ֆակուլտետի փիլիսոփայություն բաժինը։
Մեկ տարի սովորելուց հետո Գևորգը ստիպված է լինում կիսատ թողնել ուսումն ու մեկնել պարտադիր զանվորական ծառայության։
Զինվորական ծառայություն
2014/1 զորակոչով Գևորգը մեկնում է զինվորական ծառայության և ծառայության սկզբնական շրջանն անցկացնում Մուղնու հակաօդային պաշտպանության ուսումնական զորամասում։ Գևորգը 6 ամիս ծառայում է ուսումնական զորամասում և պատրաստվում որպես հրաձիգիգ զենիթահար։
2014թ․ դեկտեմբերի 25-ին Գևորգը տեղափոխվում է Լեռնային Ղարաբաղի Հանրապետության 7-րդ պաշտպանական շրջան՝ Եղնիկներ և ծառայության մնացած մասն անցկացնում այնտեղ։ Գևորգը նշանակվում է դյուրակիր զենիթահրթիռային համալիրի /ԴԶՀՀ/ ջոկի հրաձիգ զենթահար։
2015 թ․ նոյեմբերին Գևորգն իր ջոկի հետ դիվիզիայում կազմակերպված մրցումների արդյունքում զբաղեցնում է առաջին տեղը։
Արցախա-ադրբեջանական ռազմական գործողություններ
2016 թվականի ապրիլի 1-ի լույս 2-ի գիշերը արցախա-ադրբեջանական շփման գծի ողջ երկայնքով հակառակորդի զինված ուժերի ստորաբաժանումները լայնամասշտաբ հարձակումներ են կատարում։
Ապրիլի 2
Ապրիլի 1-ի լույս 2-ի գիշերը ադրբեջանական կողմը սկսում է հրետակոծության ենթարկել արցախա-ադրբեջանական շփման գիծն իր ողջ երկայնքով՝ օգտագործելով իր զինապահեստում առկա գրեթե բոլոր զինատեսակները։
Հակառակորդի մոտ 70 հոգանոց դիվերսիոն խմբին հաջողվում է մտնել գումարտակի տարածք։ Հայ դիրքապահներն ու գումարտակի զինվորները մարտի են բռնվում դիվերսիոն խմբի անդամների հետ և ծանր կորուստներ պատճառում նրանց։
Գևորգը բարձրանում է խրամատ, դիտարկում իրականացնում և նկատում ՄԻ-24 ուղղաթիռ, որը 7-8 հրթիռ է կրակում հայկական դիրքերի ուղղությամբ, ապա շրջվում ու հետ գնում։
Գևորգը վազելով գնում է և բերում իր զենքը։ Քանի որ ադրբեջանական դիվերոսիոն խումբը ծանր կորուստներ էր կրել հայ զինվորների կողմից, ադրբեջանական կողմը ստիպված է լինում դեսանտային ուժեր ուղարկելու։ Գևորգը նկատում է ՄԻ-8 ուղղաթիռը, որը դեսանտային ուժեր էր բերում /հայկական կողմի տվյալներով շուրջ 22 հոգի/ և մոտ 3 կիլոմետր հեռավորությունից «Իգլա» համալիրից հրթիռ է արձակում և խոցում հակառակորդի ուղղաթիռը։
Ուղղաթիռի ոչնչացումից հետո կրակը որոշ ժամանակով դադարում է, դիվերսիոն խմբի ողջ մնացած անդամները հետ են քաշվում։
Ապրիլի 3-ին, 4-ին շարունակվում են լայնածացալ հարձակումները ադրբեջանական զինված ուժերի կողմից։ Հայ դիրքապահները կարողանում են կասեցնել հակառակորդի առաջխաղացումը և տապալել հակառակորդի պլանները։
2016 թվականի մայիսի 8-ին Գևորգ Մանուկյանը իր գերազանց ծառայության համար ստանում է կրտսեր սերժանտի զինվորական կոչում։ 2016 թվականի հուլիսի 21-ին Գևորգն իջնում է դիրքերից և զորացրվում բանակից։
Պարգևներ
Հայաստանի Հանրապետության նախագահ Սերժ Սարգսյանի 2016թ․ ապրիլի 15-ի հրամանագրով Գևորգ Հովհաննեսի Մանուկյանն իր բացառիկ արիության և անձնվիրության համար պարգևատրվում է Հայաստանի Հանրապետության «Արիության» մեդալով, իսկ Լեռնային Ղարաբաղի Հանրապետության նախագահի հրամանագրով պարգևատրվում է Լեռնային Ղարաբաղի Հանրապետության «Մարտական խաչ» 2-րդ աստիճանի շքանշանով։
Տե՛ս նաև
Արցախա-ադրբեջանական ռազմական գործողություններ (2016)
Արցախա-ադրբեջանական ռազմական գործողություններում զոհվածների ցանկ (2016)
Արտաքին հղումներ
Կատեգորիա:«Մարտական խաչ» 2-րդ աստիճանի շքանշանի ասպետներ Կատեգորիա:Արիության մեդալակիրներ
Դյուլդյուլ Փոքր
Դյուլդյուլ, լեռնագագաթ Հայկական լեռնաշխարհում, Փոքր Կովկաս լեռնահամակարգում ։
Ծանոթագրություններ
Կատեգորիա:Հայկական լեռնաշխարհի լեռներ
Կարմրակատար (վեպ)
«Կարմրակատար» (անգլ. The Goldfinch), ամերիկացի գրող Դոննա Տարտի երրորդ վեպը։ Հրատարակվել է 2013 թվականին։ Վեպն անվանվել է հոլանդացի հայտնի նկարիչ Կարել Ֆաբրիցիուսի «Կարմրակատար» (1654) նկարի պատվին, որը գլխավոր հերոսի ճակատագրում կարևոր դեր է խաղացել։ Գիրքն արժանացել է բազմաթիվ մրցանակների, այդ թվում՝ Պուլիտցերյան մրցանակի (2014)։
Սյուժե
Պայթյունից հետո արթնանալով Նյու Յորքի Մետրոպոլիտեն թանգարանում՝ 13 տարեկան Տեո Դեկերը մահամերձ ծերունուց ստանում է մատանի և Կարել Ֆաբրիցիուսի գողացված նկարը՝ պատվերով, որ պետք է դրանք դուրս հանի թանգարանից։ Տեոն պետք է թափառի տարբեր տներով և ընտանիքներով՝ սկսած Նյու Յորքի մեկենասներից մինչև ծերունի-կարմրափայտագործների տները, Լաս Վեգասի ծայրամասային տներից մինչև Ամստերդամի հյուրանոցային համարները, իսկ գողացված նկարը կդառնա նրա այն անեծքը, որը կձգի նրան ամենախորքը, և այն փարոսը, որը կօգնի նրան գնալ դեպի լույսը։
Կարծիքներ
«Աֆիշա»-ի գրախոս Վարվարա Բաբիցկայան Տարտի վեպում հայտնաբերել է Ռեյ Բրեդբերիին և Չարլզ Դիքենսին, ինչպես նաև նշել է․
Սթիվեն Քինգը նույնպես հիացել է վեպով։ Նա վեպի մասին ասել է․
Պարգևներ
Պուլիտցերյան մրցանակից բացի վեպը նաև արժանացել է իտալական գրական Մալապարտե մրցանակին՝ օտարերկրյա գրողների համար, և Էնդրյու Քարնեգիի մեդալին՝ ԱՄՆ-ում հրատարակված լավագույն գեղարվեստական գրքի համար (2014) ։
«Կարմրակատարը» Amazon.com կայքի վարկածով ճանաչվել է որպես 2013 թվականի լավագույն գիրք ։
Էկրանավորում
Վեպի էկրանավորման իրավունքը գնել է «Warner Bros.» ընկերությունը։ Սցենարիստը Փիթեր Ստրոհանն է (Peter Straughan), որն աշխատել է նաև «Հատուկ խենթ ջոկատայիններ» (2009), «Լրտես, դուրս եկ» (2011) և «Ֆրենկ» (2013) ֆիլմերի վրա։
«Կարմրակատար» ֆիլմը 2019 թվականի սեպտեմբերի 12-ին հայտնվել է համաշխարհային և ռուսական վարձույթում։ Ռեժիսորը Ջոն Քրոուլին է, որը հայտնի է «Իսկական խուզարկու» սերիալի աշխատանքներով և Քոլմ Տոյբինի՝ «Բրուքլին» վեպի էկրանավորմամբ։ Ֆիլմում գլխավոր դերերը կատարել են Էնսել Էլգորթը, Անեյրին Բարնարդը և Նիկոլ Քիդմանը ։
Ծանոթագրություններ
Կատեգորիա:Էկրանավորված ամերիկյան վեպեր Կատեգորիա:Անգլերեն վեպեր Կատեգորիա:Հակաուտոպիական վեպեր Կատեգորիա:Ամերիկյան ստեղծագործություններ Կատեգորիա:Հասարակական դասեր Կատեգորիա:Գրքեր այբբենական կարգով Կատեգորիա:Գրքեր Կատեգորիա:ԱՄՆ-ի գրականություն Կատեգորիա:Անգլերեն գրականություն Կատեգորիա:Գրական ստեղծագործություններ Կատեգորիա:2013 վեպեր
Սիլիցիում
Սիլիցիում, գտնվում է տարրերի պարբերական համակարգի 4-րդ խմբի գլխավոր ենթախմբում (3րդ պարբերություն), քիմիական նշանն է Si և ատոմային թիվը՝ 14։ Արտաքին էլեկտրոնային շերտում ունի 4 վալենտային էլեկտրոն՝ ns2np2 վիճակում։ Բնորոշ են -4, +2, +4 օքսիդացման աստիճաններ։
Բնական սիլիցիումը բաղկացած է 28Si (92,27 %), 29Si (4,68 %) և 30Si (3,05 %) կայուն իզոտոպներից։ Ստացվել են 27Si (T½ = 4,5 վրկ), 31Si (T½ = 262 ժ) և 32Si (T½ = 700 տարի) արհեստական ռադիոակտիվ իզոտոպները։ Սիլիցիումի միացությունները, որոնք չափազանց շատ են տարածված երկրի վրա, մարդն օգտագործել է դեռ քարի դարում (քարե գործիքներ)։
Պատմություն
Սիլիցիումը հայտնաբերել են ֆրանսիացի քիմիկոսներ Ժ․ Գեյ-Լյուսակը և Լ․ Թենարը (1811), անջատել և նոր տարր լինելը հաստատել է Ի․ Բերցելիուսը (1825)։ Սիլիցիումը ամենատարածված տարրերից է՝ կազմում է երկրակեղևի զանգվածի 29,5 %-ը (տարածվածությամբ երկրորդն է, թթվածնից հետո)։ Մաքուր վիճակում առաջին անգամ հայտնաբերվել է 1811 թվականին ֆրանսիացի գիտնական Ժոզեֆ Լուի Գեյ-Լյուսակի և Լուի Ժակ Թենարի կողմից։
Անվան ծագում
1825 թվականին շվեդ քիմիկոս Յակոբ Բերցելյուսի ազդելով մետաղական կալիումով սիլիցիումի ֆտորիդի վրա SiF4 ստացավ մաքուր սիլիցիում։ Նոր ստացված տարրն վաղուց անվանել էին «սիլիցիում» (silex - կայծքար)։ Թարգմանաբար κρημνός - «ժայռ, լեռ»։
Բնության մեջ
Թթվածնից հետո սիլիցիումը բնության մեջ ամենատարածված էլեմենտն է։ Նա կազմում է երկրի կեղևի կշռի 1/4 մասը և այնպիսի կարևոր դեր է խաղում անկենդան աշխարհում, որպիսին ածխածինը կենդանի բնության մեջ։ Ի տարբերությոն ածխածնի, սիլիցիումը բնության մեջ ազատ վիճակում չի հանդիպում։ Նրա բազմաթիվ միացությունները կազմում են լեռնատեսակների (գրանիտներ, գնեյսներ, բազալտներ) և հանքերի հսկայական մեծամասնությունը (կվարց, դաշտաշպատներ, փայլար և այլն)։ Ավազը և կավը, որոնք կազմում են հողի հանքային մասը, նույնպես սիլիցիումի միացություններ են հանդիսանում։ Ծովի ջրերում կոնցենտրացիան հավասար է 3 մգ/լ ։
Կենդանի օրգանիզմներում սիլիցիումի պարունակությունը փոքր է, գտնվում է հիմնականում կարծր հյուսվածքներում։ Կուտակվում է ծովային որոշ բույսերում (դիատոմային ջրիմուռներ) և կենդանիներում (սիլիցիումեղջրային սպունգներ, ճառագայթավորներ), պարունակվում է նաև երիկամներում, ենթաստամոքսային գեղձում, հացահատիկային բույսերի ցողուններում։ Մարդու մեկ օրվա սնունդը պարունակում է մինչև 1 գ սիլիցիում։ Սիլիկահողի փոշու մեծ պարունակությունն օդում վտանգավոր է՝ առաջացնում է սիլիկոզ։
Ստացում
Տեխնիկական սիլիցիումը (95-98 %) ստանում են քվարցը էլեկտրական վառարաններում ածխածնով վերականգնելով։ Ստացված սիլիցումը լվանում են աղաթթվի և ծծմբական թթվի, ապա ֆտորաջրածնական և ծծմբական թթուների խառնուրդներով։ Ստացվում է մաքուր սիլիցիում (99,98 %), որը մշակում են քլորով (քլորիդները թորում են, վերականգնում ջրածնով)։ Վերջնական մաքրումն իրականացնում են Չոխրալսկու և զոնային հալման եղանակով։ Ստացվում են հատուկ մաքրության միաբյուրեղներ, որոնց ρ≥103 օհմ-սմ (խառնուրդների պարունակությունը 10−5-10−6 % է)։
«Սիլիցիումը ստանում են՝ բարձր ջերմաստիճանում փոխազդեցության մեջ դնելով քվարցային ավազը մագնեզիումի հետ. Այդպես է ստացվում շականակագույն փոշի ամորֆ սիլիցիում» ։
Սիլիցիումը ստանում են էլեկտրական վառարաններում, բարձր ջերմաստիճաններում սիլիցիումի դիօքսիդը (ավազը) ածուխով վերականգնելով՝
Առավել մաքուր սիլիցիում ստանում են սիլիցիումի քլորիդի և ցինկի գոլորշիների փոխազդեցության միջոցով.
Ֆիզիկական հատկություններ
Սիլիցիումը մուգ մոխրագույն, բյուրեղական նյութ է, թույլ մետաղական փայլով, հալ․ ջերմաստիճանը՝ 1415 °C, եռմանը՝ 3250 °C, խտությունը՝ 2328 կգ/մ3։ Կիսահաղորդիչ է, էլեկտրա- և ջերմահաղորդականությունը կախված է մաքրության աստիճանից։ Սիլիցիումի սեփական ծավալային տեսակարար էլեկտրադիմադրությունը 2,3•103 օհմ է, խառնուրդներ պարունակողինը՝ շատ ավելի փոքր։
Դիամագնիսական է, բարձր ճնշումների (120-150 կբար) տակ առաջանում է սիլիցիումի մետաղական ձևափոխությունը, որը գերհաղորդիչ է (անցման կետը 6,7 K)։ Հայտնի է նաև ամորֆ ձևափոխությունը։ Սիլիցիումը p-տարր է, ատոմի էլեկտրոնային թաղանթների կառուցվածքն է 1s2 2s2 2p63s2 Зр2։ Միացություններում քառարժեք է, կոորդինացիոն թիվը՝ 4 կամ 6։ Քիմիական կապերն իրականացվում են sp3 հիբրիդային օրբիտալների միջոցով, երբեմն մասնակցում են նաև դատարկ 3 d օրբիտալներից երկուսը։
Քիմիական հատկություններ
Սովորական պայմաններում քիմիապես պասիվ է (միանում է միայն ֆտորի հետ)։ Կայուն է թթուների նկատմամբ, լուծվում է ֆտորջրածնական և ազոտական թթուների խառնուրդում, հեշտությամբ՝ ալկալիների տաք լուծույթներում
Ջրածնի հետ անմիջականորեն չի միանում, սիլաններն ստացվում են սիլիցիդներից։ Սիիցիումը օդում պատվում է օքսիդի պաշտպանիչ շերտով։ 400 °C-ից բարձր տաքացնելիս օքսիդանում է թթվածնում, առաջացնելով սիլիցիումի երկօքսիդ՝ Si02։ Si-Օ կապը (իոնական է 50 %-ով) չափազանց ամուր է։ Սիլիցիումի երկօքսիդի հիդրատները՝ սիլիկաթթուները, ջրում վատ լուծվող, թույլ թթուներ են։ Պարզագույնը՝ H2Si03 մետասիլիկաթթուն է։ Սիլիցիումի երկօքսիդը, սիլիկաթթուները և նրանց աղերը անօրգանական պոլիմերներ են, որոնցում սիլիցիումի ատոմները իրար են միացած թթվածնի ատոմների միջոցով։
Բարձր ջերմաստիճաններում ստացվում է SiO բաղադրության օքսիդ, որը կայուն է գազային ֆազում։ Սիլիցիումը միանում է ֆտորի հետ սենյակային պայմաններում, մյուս հալոգենների հետ՝ տաքացնելիս, առա ջացնելով հալոգենիդներ։ SiF4 գազ է, SiCl4-ը, SiBr4-ը՝ հեղուկներ, ՏH4-ը՝ պինդ, որոնք հիդրոլիզվում են (ստացվում է Si02 և հալոգենաջրածին, ջրի հետ SiF4 փոխազդելիս առաջացնում է H2SiF6)։
Սիլիցիումը քլորի հետ առաջացնում է նաև SinCl2n+2 (ո=1-6) քլորիդներ, մյուս հալոգենների հետ՝ Si2X6 ։ SiCl4-ն օգտագործվում է քսայուղերի, էլեկտրամեկուսիչների, ջերմակիր և այլ նյութերի ար տադրության համար։ Տաքացնելիս սիլիցիումը միանում է ազոտի (1000 °C), ֆոսֆորի (1200 °C), ածխածնի (1300 °C) և այլ ոչ մետաղների հետ։
Օգտագործում
Կիսահաղորդչային սիլիցիումը լեգիրացնում են անհրաժեշտ խառնուրդներով (սովորաբար միաբյուրեղը ձգելիս) և օգտագործում ջերմաէլեկտրական, ռադիո-լուսատեխնիկական սարքեր, ուղղիչներ և փոխարկիչներ պատրաստելու համար։ Սիլիցիումի փոշուց ստանում են համաձուլվածքներ, սիլիցիդներ և սիլիցիումի կարբիդ։
Տեխնիկական սիլիցիումը և նրա համաձուլվածքները երկաթի հետ օգտագործում են որպես թթվածնազրկողներ և լեգիրացնող հավելանյութեր։ Սիլիցիումը գործադրվում է համաձուլվածքների արտադրության մեջ։ 4% սիլիցիում պարունակող պողպատը օգտագործվում է էլեկտրական տրանսֆորմատորներ պատրաստելու համար։ Ավելի մեծ տոկոս (15% և ավելի) սիլիցիում պարունակող պողպատը թթվակայուն է և կիրառվում է քիմիական ապարատներ պատրաստելու համար։
Սիլիցիումի միացությունը ածխածնի հետ, սիլիցիումի կարբիդը (SiC), կոչվում է կարբորունդ։ Այն իր կարծրությամբ մոտենում է ալմաստին և դրա համար էլ օգտագործվում է հեսանաքարեր, հղկող շրջանակներ պատրաստելու և այլ, այսպես կոչված, հղկման նյոթերի համար։
Արտաքին հղումներ
Կատեգորիա:Կիսամետաղներ Կատեգորիա:Կիսահաղորդիչներ Կատեգորիա:Սիլիցիում
Սառա Նազարբաևա
Սառա Ալպիսովնա Նազարբաևա (Сара Алпысқызы Назарбаева, ծնվ․ փետրվարի 12, 1941, գ․ Կիզիլժար, Կարագանդայի մարզ, Ղազախական ԽՍՀ, ԽՍՀՄ), Ղազախստանի առաջին նախագահ Նուրսուլթան Նազարբաևի կինը։
Կենսագրություն
Սառա Նազարբաևը ծնվել է 1941 թվականի փետրվարի 12-ին Կարագանդայի մարզի Կիզիլժար գյուղում։
1962 թվականին ամուսնացել է Նուրսուլթան Նազարբաևի հետ։ Ունեն 3 դուստր (Դարիգա, ծնվ․ 1963, Դինարա, ծնվ․ 1967, Ալիյա, ծնվ․ 1980), 3 թոռ (Նուրալի, ծնվ․ 1985, Ալթայ, ծնվ․ 1990, Այսուլթան, ծնվ․ 1990), 3 թոռնուհի (Վեներա, ծնվ․ 2000, Դենիզա, ծնվ․ 2004․, Թիարա, ծնվ․ 2007) և 1 ծոռնուհի (Ալան, ծնվ․ 2005)։
1992 թվականի փետրվարից եղել է «Բոբեկ» մանկական հանրապետական բարեգործական հիմնադրամի հիմնադիրն ու նախագահը։
1994 թվականի հուլիսից եղել է «Ղազախստանի SOS մանկական գյուղեր» (Ավստրիական «Քինդերդորֆ Ինթերնեյշնլ» հիմնադրամի մասնաճյուղ) հիմնադրամի նախագահը։
1999 թվականի մարտից դարձել է «Դեմոգրաֆիա» բարեգործական հիմնադրամի հոգաբարձուների խորհրդի նախագահ։
Հեղինակ է բարոյա-հոգևոր արժեքների վերականգնմանն ուղղված կրթական ծրագրի, որը կոչվում է «Ինքնաճանաչում»։ Նրա գլխավոր նպատակն է վերականգնել համամարդկային արժեքները, երեխաներին սովորեցնել ապրել ներդաշնակ ինքն իր և շրջապատող միջավայրի հետ։
Գրքեր
Սառա Նազարբաևան առողջ ապրելակերպին նվիրված մի շարք գրքերի հեղինակ է․
Քրիստիան Լոֆթհուս
Քրիստիան Յենսեն Լոֆթհուս (Kristian Jenssøn Lofthus, ), նշանավոր հողագործ Ռիսերից, Նորվեգիա։ 1786-87թթ․ եղել է Նորվեգիայում մեծ գյուղացիական ապստամբության առաջնորդ, որը հետագայում հայտնի է դարձել որպես  Lofthusreisingen.
Կենսագրություն
Լոֆթհուսը ծնվել է Նորվեգիայի Էուստ-Ագդեր շրջանի Ռիսեր գյուղում։ Նրա մայրը այդտեղի ֆերմերային ընտանիքից էր և ամուսնացած չէր նրա հոր հետ, ով ունեցել է ավելի բարձր սոցիալական կարգավիճակ։ Կյանքի սկզբում եղել է հողագործ Լիլեսանդի հարևանությամբ դուրս գտնվող Վեստրե Մոլանդի Լոֆթհուս ֆերմայում։ Շուտով հետաքրքրություն է ցուցաբերում սղոցարանի գործի նկատմամբ և զբաղվում առաքմամբ ու առևտրով։ Որպես նավապետ ճամփորդում է Դանիա և Մեծ Բրիտանիա։ Ավելի ուշ, դատվելով առևտրային կանոնները խախտելու համար, նա դեմ է արտահայտվում իր կարծիքով խնդիրների հիմքում գտնվող սոցիալական տարբերություններին։ Շուտով դառնում է տեղական ֆերմերների առաջնորդ։
1786 թ․ հունիսին նա գրավոր բողոք է ներկայացնում արքայազն Ֆրեդերիկին, ով այդ ժամանակ հանդիսանում էր Դանիայի ռեգենտ։ Այդ ժամանակ Լոֆթհուսն ընտրվում է գյուղի կողմից որպես բանագնաց հասարակ մարդկանց բողոքների ցանկով։ Բողոքների մեծ մասը վերաբերում էին պաշտոնական ձեռնարկատիրությունից պահանջվող մեծ վճարներին։ Նա նաև բողոքում էր, որ պաշտոնյաները պահանջում են չափից բարձր հարկեր։ Ավելին, գյուղացիները ցանկանում էին չեղյալ համարել դանիական հացահատիկի մենաշնորհը և ստանալ փայտանյութի ազատ առևտուր։
Լոֆթհուսն արժանացել է արքայազնի ընդունելությանը երկու անգամ՝ 1786 թ․ հունիսին և հուլիսին, և, իր խոսքերով, ստացել է արքայական թույլտվություն վերադառնալու տուն բողոքներին փաստաթղթի տեսք տալու համար։ Ֆրեդերիկի ռեգենտության վաղ տարիներին, նա աջակցել է լիբերալ բարեփոխումներին, որոնցից շատերն ընդգրկում էին գյուղացիական միջոցներ։ Երբ Լոֆթհուսը վերադարձավ Ռիսեր, նա հայտարարեց, որ իր պահանջները բավարարվել են։ Նա կրկնեց սա մի քանի անգամ, ամեն անգամ բողոքագրերի տակ հավաքելով ավելի ու ավելի ստորագրություններ։ Երբ նրան ձերբակալելու փորձը ձախողվեց, զինված գյուղացիներն ապստամբեցին 1786 թ․ հոկտեմբերի 2-ին, ստիպելով տեղական պաշտոնյաներին Լոֆթհուսին շնորհել անձեռնմխելիություն։
Դրան հետևեցին փոխադարձ սպառնալիքներ և զինված հակամարտություն, տեղայնացված զինված ապստամբություններ, պաշտոնական հետաքննություններ (որոնք հաստատեցին Լոֆթհուսի բողոքների որոշ մասը) և ի վերջո Լոֆթհուսի ձերբակալությունը 1787 թ․ մարտին։ 1792 թ․ Լոֆթհուսը դատապարտվում է ցմահ ազատազրկման։ Նա մահանում է Քրիստիանիայի Ակերշուս ամրոցում՝ տաս տարվա անազատությունից հետո։
Ժառանգություն
Լոֆթհուսը դարձավ ոգեշնչում անկախության ազգային պայքարի համար, որը բերեց 1814 թ․ Նորվեգիայի դեպքերին։ Այդ ժամանակ Նորվեգիայի ձախ շարժումը նրան համարեց որպես նորվեգական հարցի մարտիրոս։ 1914 թ․ Լոֆթհուսին նվիրված հուշաքար բացվեց Վեստրե Մոլանդի իր ֆերմայում։ 2002 թվականին նորվեգական քանդակագործ Գունն Հարբիցի կողմից ստեղծված հուշարձանը բացվեց Լիլեսանդի նավահանգստում։
Կատեգորիա:1750 ծնունդներ Կատեգորիա:1797 մահեր Կատեգորիա:Նորվեգիայի պատմություն
Այոն Օրոս (ծոց)
Այոն Օրոս   (Κόλπος Άγιου Όρου, Սինգիտիկոս, Սինգիտ ծոց , ), Էգեյան ծովի ծոց, որի ջրերը ողողում են երկու լեռնային թերակղզիներ՝ Սիթոնիա և Այոն Օրոս։ Ծոցի երկարությունը 50 կմ է, իսկ լայնությունը՝ մոտ 25-30 կմ։ Ծոցի խորությունը մինչև 500 մ է։ Մակընթացությունները կիսամյակային են, դրանց արժեքը 0,5 մ-ից պակաս է ։
Ստրաբոնն «Աշխարհագրություն» աշխատության մեջ գրում է, որ Սինգիտիկոսը կոչվում է հինավուրց Սինգ քաղաքի անունով, իսկ Ականֆա քաղաքի անունով կոչվում է Ականտի ծոցը ։
Աշխարհագրություն
Ծովածոցում կա երկու մեծ կղզի՝ Ամուլիանի և Դիապորոս, ինչպես նաև Դրենիա կղզին Ամոլիանիի և Ուրանոպոլիսի միջև։
Քաղաքներ և գյուղեր
Սինգիտ ծոցին հարող քաղաքներն ու գյուղերն են․
Գրականություն
Կատեգորիա:Եգեյան ծովի ծոցեր Կատեգորիա:Հունաստանի ծոցեր Կատեգորիա:Ծոցեր այբբենական կարգով Կատեգորիա:Բնօրինակում անաղբյուր հոդվածներ
Մոռենի քարթվելական
Մոռենի քարթվելական, վարդազգիներ ընտանիքի, մոռենի ցեղի բույս։
Նկարագրություն
Խոշոր, բավականին հզոր, տերևաթափ թուփ է, որի ճյուղերը հասնում են մինչև 3-4 մ երկարության։ Տարեկան ընձյուղները սողացող են, թույլ աղեղնաձև, արևի տակ կարմրող, մերկ, բութ հնգանկյուն։ Փշերը սակավաթիվ են, ուղիղ, կողքերից սեղմված, դեղին, հիմքում՝ լայնացած, պտղատու ճյուղերի վրա խիստ դեպի ցած թեքված։ Տերևները հնգամասն կամ եռամասն են, վերևի կողմից մերկ, ներքևից մահուդամազմզուկապատ, անհավասար սղոցաեզր։ Գագաթնային տերևիկը, ինչպես և կողմնայինները, կոթունավոր է (5-6 սմ երկարությամբ), էլիպսաձև, լայն հակառակ ձվաձև, կլորավուն, 6-9 (երբեմն՝ 12) սմ Երկարությամբ և 5-7 (երբեմն՝ 10) սմ լայնությամբ, բութ կամ թույլ փոսիկավոր գագաթով։ Ծաղկաբույլերը խոշոր են, մինչև 50 սմ երկարությամբ։ Բաժակաթերթիկները թաղիքամազմզուկապատ են։ Պսակաթերթիկները սպիտակ են կամ բաց վարդագույն, առէջաթելերը սպիտակ են։ Պտուղները երկարավուն ձվաձև են, գնդաձև, սև, խոշոր 1,5-2 սմ երկարությամբ, 2-3 հատ հավաքված ծայրային ճյուղերի վրա։
Տարածվածություն
Տարածված է Կովկասում, Հայաստանի պայմաններում հանդիպում է Իջևանի, Շամշադինի և Նոյեմբերյանի շրջաններում, միջին և վերին լեռնային գոտիներում, անտառների եզրերին, գետափերին, դաշտերում ։
Վրաստանի ցամաքային զորքեր
Վրաստանի ցամաքային զորքեր (საქართველოს სახმელეთო ძალები), Վրաստանի զինված ուժերի զորատեսակ, որն իրենից ներկայացնում է զինված ուժերի ամենամեծ և հիմնական զորախումբը։
20-րդ դար
Խորհրդային Միության փլուզումից հետո Վրաստանը գրեթե առանց զինված ուժերի մնաց։ Ազգային գվարդիայի հետ մեկտեղ ցամաքային ուժերը կազմում էին վրացական բանակի կորիզը։ Հետևակային բրիգադների մեծ մասը ստեղծվել է հին խորհրդային կազմավորումների հիման վրա։ Նախկինում խորհրդային բանակի 31-րդ բանակային կորպուսը (նախկին 9-րդ բանակը) տեղակայված էր նախկին Վրացական ԽՍՀ-ում։ «Ջեյնսի» հետախուզական զեկույցի 1993 թվականի հուլիսի համարում զեկուցվել էր, որ 31-րդ բանակային կորպուսը պետք է լքի Քութայիսը (ենթադրաբար Ռուսաստան) մինչև 1993 թվականի հուլիսի վերջը ։
31-րդ բանակային կորպուսը Խորհրդային Միության լուծարման ժամանակ ուներ չորս դիվիզիա, որոնցից երկուսը դարձան ռուսական ռազմակայաններ՝ Անդրկովկասի ռուսական ուժերի խմբի մաս։ Մյուս երկուսը, ըստ երևույթին, անցել են վրացական կազմավորումների կազմի մեջ, քանի որ վրացական բրիգադները ստեղծվեցին նույն վայրերում դիվիզիաների ցրվելուց հետո։ Ախալցխայի 10-րդ գվարդիական մոտոհրաձգային դիվիզիան ի վերջո փոխարինվեց 22-րդ մոտոհրաձգային բրիգադով, իսկ Քութայիսիի 152-րդ մոտոհրաձգային դիվիզիան ի վերջո փոխարինվեց 21-րդ մոտոհրաձգային բրիգադով ։ 25-րդ մոտոհրաձգային բրիգադը գտնվում էր Բաթումում, մինչև 2004 թվականը բրիգադի հրամանատար Ռոման Դումբաձեն էր։
1996 թվականի սկզբին Ռիչարդ Վոֆը գրել է Ջեյնսի հետախուզական զեկույցում, որ ցամաքային զորքերի ղեկավարը 1994 թվականի մայիսից դարձել էր գեներալ-մայոր Գուջա Կուրաշվիլին։ Նա ասաց, որ դրանք բաղկացած են հինգ բրիգադներից՝ 1-ին (Վրաստանի ազգային գվարդիա), 2-րդ (Սենակ), 11-րդ (Թբիլիսի), 21-րդ (Քութայիս) և 25-րդ (Աջարիա) գվարդիաներից, ինչպես նաև հրետանային բրիգադ ։ Նա ասաց, որ հրետանային բրիգադը՝ Բարձրագույն հրամանատարության ռեզերվի 1-ին հրետանային բրիգադը, ստեղծվել է 1993 թվականի նոյեմբերի 10-ին և առաջացել է 1991 թվականի դեկտեմբերին Թբիլիսիում ձևավորված հրետանային գումարտակից։
21-րդ դար
2004 թվականի ապրիլի սկզբին Վրաստանի պաշտպանության նախարարը հրամանատարությունից ազատեց 25-րդ մոտոհրաձգային բրիգադի հրամանատար գեներալ Դումբաձեին։ Դումբաձեն մեղադրվում էր Թբիլիսիի հրամաններին չենթարկվելու և Ասլան Աբաշիձեի անունից Աջարիան Վրաստանին կապող մայրուղին փակելու համար։ Երբ նոր հրամանատար նշանակվեց, Դումբաձեն ապստամբեց՝ իր հետ տանելով մոտ 300 աջարացի զինվոր և մի քանի կտոր ծանր զինատեսակներ ։
2008 թվականի օգոստոսին Հարավային Օսիայում մի շարք կատաղի բախումներից հետո Վրաստանը փորձեց ուժով գրավել անջատողականների տարածքը։ Ռուսաստանի հետ առաջացած ռազմական հակամարտության արդյունքում Վրաստանը դուրս մղվեց Հարավային Օսիայից ու Աբխազիայից և կորցրեց իր ռազմական հնարավորությունների մի մասը։ Պաշտպանության նախարար Դավիթ Կեզերաշվիլիի խոսքով՝ Վրաստանը կորցրել էր 400 միլիոն դոլարի նյութական արժեք ։ Ռուսական ուժերն ընդհանուր առմամբ առգրավել են 1728 միավոր հրազեն։  Իր սկզբնական 200 Տ-72 տանկերից ավելի քան 65-ը ոչնչացվել են, ներառյալ 24-ը, որոնք գրավվել են։ Ընդհանուր առմամբ գրավվել է 50 միավոր զինտեխնիկա, մի քանիսը ոչնչացվել են։ Վրաստանի համեմատաբար ժամանակակից հրետանային և ՀՕՊ ստորաբաժանումների մասերը գրավվեցին և հետագայում ոչնչացվեցին։ Չնայած այս հիմնականում ոչ մարտական կորուստներին, նախագահ Միխեիլ Սաակաշվիլին հայտարարեց, որ Վրաստանը կորցրել է իր ռազմական տեխնիկայի հնարավորությունների 5%-ից պակասը՝ չհամաձայնելով վրացի զինվորականների հետ ։ Վրաստանը հակամարտության ընթացքում կորցրել է 171 զինվոր ։
Խաղաղապահ առաքելություններ
1999-2008 թվականներին Կոսովոյում (KFOR) տեղակայվել է մոտ 200 վրացի զինվոր, 2003-ին՝ 70-ը Իրաքում (OIF), 2004-ին՝ 50-ը Աֆղանստանում (ԱԱՄՈւ)։ 2004 թվականից Իրաքում գտնվել է 300 վրացի զինծառայող։ 2005 թվականից մոտ 850 զինծառայող ծառայում էր կոալիցիայի հրամանատարության ներքո (OIF և UNAMI): 2007 թվականի հուլիսին Վրաստանը լրացուցիչ 1400 զինվոր ուղարկեց Իրաք, ինչը Իրաքում զորքերի ընդհանուր թիվը հասցրեց 2000-ի։ Այս զորքերից մոտ 300-ը տեղակայվել էին COP Cleary-ում Վահիդա քաղաքից դուրս՝ Իրաքի Սալման Պակի մոտակայքում։ 2008 թվականի օգոստոսի 8-ին Վրաստանը հայտարարեց, որ դուրս է բերելու իր զորքերը Իրաքից՝ Ռուսաստանի հետ ռազմական գործողությունների պատճառով։ Օգոստոսի 10-ին և 11-ին ողջ զորախումբն ինքնաթիռով հետ է տեղափոխվել Վրաստան։
Այսպիսով, միջազգային խաղաղապահ առաքելություններին մասնակցելու շնորհիվ զինվորականները կարողանում են գործնական փորձ ձեռք բերել և պատրաստակամություն ցուցաբերել համագործակցելու ՆԱՏՕ-ի և այլ գործընկեր երկրների ուժերի հետ։
Կառուցվածք
Վրաստանի ցամաքային զորքերը բաժանված են Արևելքի և Արևմուտքի հրամանատարության։ Դրանք հիմնականում բրիգադի և գումարտակի չափերի բանակային ստորաբաժանումներ են։ Ցամաքային զորքերի հիմնական մասը կազմված է չորս կանոնավոր հետևակային և երկու հրետանային բրիգադներից։ Բացի այդ, այնտեղ գործում է մեկ ինժեներական բրիգադ, մեկ հակաօդային պաշտպանության բրիգադ, մեկ ազդանշանային գումարտակ, մեկ տեխնիկական հետախուզական գումարտակ, մեկ բժշկական գումարտակ, երկու առանձին հակատանկային գումարտակ և մեկ առանձին թեթև հետևակային գումարտակ։ Կան նաև ոչ կանոնավոր կազմավորումներ, որոնք են՝ հատուկ գործողությունների ուժերը, ռազմական հետախուզությունը և ռազմական ոստիկանությունը ։
Սարքավորումների պատմություն և ներքին արտադրություն
1992 թվականից մինչև 2003 թվականը վրացական բանակը մեծապես հենվում էր խորհրդային զինտեխնիկայի վրա, որը ժամանակի ընթացքում հնացել էր և մեծ մասամբ շարքից դուրս եկել վատ սպասարկման պատճառով։ 2000 թվականից ի վեր ավելի քան 100 T-55 տանկ շարքից հանվել և ջարդոնացվել են՝ գույքագրման մեջ մնացել է ընդամենը մեկ տասնյակը։ Բազմաթիվ այլ ռազմական տեխնիկա, ներառյալ T-72 տանկերը, նվիրաբերվել են Ներքին գործերի նախարարության զինված ուժերին, սակայն դրանք նույնպես 2004 թվականին ապամոնտաժվել են՝ վերակազմավորման գործընթացի պատճառով։ 2001 թվականից Վրաստանը սկսեց դիմել ՆԱՏՕ-ին անդամակցելու և իր ռազմական հնարավորությունների ընդլայնման համար՝ համագործակցելով հետկոմունիստական բազմաթիվ մատակարարների հետ, ինչպիսիք են Չեխիան և Ուկրաինան։
2003 թվականին Վրաստանի կառավարությունը ջանքեր գործադրեց ձեռք բերելու ժամանակակից տեխնիկա, որը ներառում էր Իսրայելից ավելի կատարելագործված հակաօդային պաշտպանության համակարգերի և փոքր սպառազինությունների փաթեթի առաքում։ Պայմանագրի ընդլայնումները, որոնք ներառում էին Merkava III-IV տանկերի երկարաժամկետ մատակարարում, բազմիցս մերժվել էին իսրայելական կողմից։ Այսպիսով, Վրաստանը սկսեց մեծ քանակությամբ T-72 տանկեր գնել, ինչը հանգեցրեց սկանդալի՝ կապված Ուկրաինայից տասնյակ փչացած T-72-ների մատակարարման հետ։ Թեև նոր պլանը չեղարկվեց, սակայն մի քանի տարվա ընթացքում ստեղծվեց մեծ զրահապատ նավատորմ, և 2005 թվականին վրացական բանակը զորավարժությունների ընթացքում կարողացավ դաշտ դուրս բերել ավելի քան 170 տանկ ։ Իսրայելի և Լեհաստանի օգնությամբ T-72 տանկերի մեծ մասը արդիականացվել է ժամանակակից էլեկտրոնիկայով։ 2007 թվականին Վրաստանը սկսեց ավելի ժամանակակից սարքավորումներ ձեռք բերել Թուրքիայից և ՆԱՏՕ-ի այլ անդամներից։
2008 թվականի ռուս-վրացական պատերազմի ժամանակ վրացական զինվորականները բազմաթիվ նյութական կորուստներ ունեցան, այդ թվում՝ նոր թարմացված տանկեր և հետևակի մարտական մեքենաներ, որոնք թողնվել են զինադադարի ժամանակ և գրավվել կամ ոչնչացվել ռուսական զորքերի կողմից։ Պատերազմից հետո Վրաստանը սկսեց լրացնել այդ բացերը նորացված պայմանագրերով և մեծացրեց իր ջանքերը երկրի պաշտպանունակությունը բարձրացնելու համար։ Իր դաշնակիցների կողմից աջակցության բացակայության և Ռուսաստանի կողմից զենքի մատակարարման շրջափակումների պատճառով Վրաստանը հայտնվեց այլընտրանքների կարիքի մեջ։
Մինչև 2009 թվականը Վրաստանը կարող էր արտադրել միայն համազգեստ և զրահաբաճկոններ, որոնք դեռևս այնքան սահմանափակ էին, որ այն երբեք չէր բավարարում պահանջները՝ այդպիսով դարձնելով Վրաստանը կախված օտարերկրյա մատակարարներից։ Վրաստանն օգտագործում էր տեղական արտադրության մի շարք սարքավորումներ, որոնց զանգվածային արտադրությանը սկսվել է 2009 թվականից ։
Մի քանի տարի զարգացումից հետո երկիրը ներկայացրեց իր առաջին տեղական արտադրության զրահափոխադրիչը՝ «Դիդգորի»-ն ։  2012 թվականին ներկայացվեց հայրենական արտադրության երկրորդ մարտական մեքենան, որը կոչվում էր «Լազիկա» հետևակային մարտական մեքենա, սակայն դրա կարգավիճակը մինչ օրս պարզ չէ։ Մի քանի այլ օբյեկտներ, ինչպիսիք են ZCRS-122-ը, բացել են վրացական զենքի արդյունաբերությունը և որոշ չափով նվազեցրել են կախվածությունը օտարերկրյա մատակարարներից։
Զենքի հիմնականում ոչ պաշտոնական շրջափակումը ի վերջո չեղարկվեց 2014 թվականի Ուելսի գագաթնաժողովի արդյունքում։ Վրաստանը մի քանի գործարքներ է կնքել Ֆրանսիայի հետ 2015 թվականին՝ ձեռք բերելով ավելի առաջադեմ ՀՕՊ ռադարներ և հրթիռներ, ինչպիսիք են GM-200/GM-403 և Mistral համակարգերը, որոնք մատակարարվել են 2018 թվականին։ Նախատեսվում են հետագա համագործակցություն և պայմանագրեր՝ այդ ոլորտում կարողությունների բարելավման համար ։
2018 թվականի հունվարին Վրաստանը նաև ԱՄՆ-ից ստացավ մոտ 72 FGM-148 հրթիռների արձակման կայաններ և մոտ 410 հրթիռների առաջին խմբաքանակը՝ իր հակատանկային պաշտպանության կարողությունները բարձրացնելու համար ։
Ծանոթագրություններ
Կատեգորիա:Վրաստանի զինված ուժեր
Պեդրո Կուադրա
Պեդրո Լուչիո Կուադրա (Pedro Lucio Cuadra, ), չիլիացի քաղաքական և պետական գործիչ, ճարտարագետ, աշխարհագրագետ, մանկավարժ, բանկիր, սենատոր։
Կենսագրություն
Պեդրո Լուչիո Կուադրան ծնվել է Սանտյագոյում, 1841 թվականին։ Խոսե Կառերայի անվան ինստիտուտում ուսումնասիրել է հումանիտար գիտություններ, Չիլիի համալսարանում՝ ինժեներական դասընթացներ։ 1859 թվականին ստացել է աշխարհագրագետի և հանքարդյունաբերության ինժեների կոչում և զբաղվել Չիլիի տեղագրական և երկրաբանական քարտեզների ստեղծմամբ։ Աշխատել է 19-րդ դարի նշանավոր Ֆրանսիացի երկրաբան և աշխարհագրագետ Պեդրո Խոսե Ամադո Պիսիսի մոտ՝ Չիլիի տեղագրական և երկրաբանական քարտեզները կազմելու համար։ Գրել է «Չիլիի ֆիզիկական և քաղաքական աշխարհագրություն» գիրքը։ Հետագայում հրատարակել է «Լաս Վեգասի չորացումը Չիլիում», «Ուրվագիծ Չիլիի աշխարհագրության», «Չիլիի ֆիզիկական աշխարհագրություն» և այլն աշխատությունները։
1864 թվականին նա ընդունվել է համալսարան՝ որպես մեխանիկայի և մեքենաների կառավարման պրոֆեսոր, իսկ չորս տարի անց՝ որպես մաթեմատիկայի ֆակուլտետի գիտաշխատող, եղել է արժեթղթերի երաշխավոր բանկի կառավարիչ։
Անդամակցել է Չիլիի լիբերալ կուսակցությանը, 1870-1873, 1876-1879, 1879-1882 եղել է Չիլիի պատգամավորների պալատի անդամ, 1882-1888 և 1888-1894 թվականներին՝ Չիլիի սենատոր։
Մահացել է Չիլիի Սանտյագո քաղաքում 1894 թվականի ապրիլի 24-ին ։
Արտարժույթային հանցագործություններ
Արտարժույթային հանցագործություններ, խորհրդային քրեական իրավունքում ԽՍՀՄ արժութային մենաշնորհի դեմ ուղղված հանցագործություններ։ Ենթադրաբար դրսևորվել է խորհրդային կամ արտասահմանյան արժույթների (խորհրդային գանձարանային տոմսեր, բանկային տոմսեր, օտարերկրյա դրամ, հատված ոսկեդրամ կամ ջարդոն ոսկի, պլատին, պլատինի խմբի մետաղներ, դրանց հանքանյութեր, ազնիվ մետաղներից պատրաստված զարդեր և այլն) գործառնությունների կանոնների խախտմամբ (փոխանակություն, արտադրություն, վճարման ընդունում, սահմանի վրայով փոխադրում և այլն) և շահ ստանալու նպատակով դրանց վերավաճառմամբ։
Արտարժույթային հանցագործությունների համար նախատեսվել է ազատազրկում 3—8 տարի ժամկետով, գույքի բռնագրավումով կամ առանց բռնագրավման, վալյուտային արժեքների ու արժեթղթերի բռնագրավմամբ, և աքսոր 2—5 տարի ժամկետով կամ առանց աքսորի։ Եթե արարքը կատարվել էր որպես արհեստ կամ խոշոր չափերով, կամ նախկինում նման հանցագործության համար դատապարտված անձի կողմից, նախատեսվում էր ազատազրկում 5—15 տարի ժամկետով, գույքի բռնագրավմամբ և 2—5 տարի աքսորով կամ առանց աքսորի։
Առանձնապես ծանրացնող հանգամանքների դեպքում անձը կարող էր դատապարտվել մահապատժի։
Հեռուստատեսային գովազդ
Հեռուստատեսային գովազդ, գովազդ հեռուստատեսությամբ ։
Պիեռետ Բլոխ
Պիեռետ Բլոխ (Pierrette Bloch, ), Փարիզում ծնված շվեյցարացի նկարիչ և տեքստիլ նկարիչ։
Հեռուստատեսային գովազդ
Համարվում է գովազդի ամենազանգվածային (ամենադիտվող) և ամենաարդյունավետ տեսակը, սակայն դրանով իսկ ամենաթանկ տեսակն է գովազդատուի համար ։ Բացի այդ պարզվել է, որ հեռուստագովազդը բարձրացնում է նաև նույն ապրանքի այլ տեսակների արդյունավետությունը, այսինքն՝ օրինակ գովազդի դիտումից հետո տպագիր մամուլում տեսած նույն տեսողական կերպարները ավելի մեծ տպավորություն են թողնում ։
Պիեռետ Բլոխ
Վաղ կյանք
Պիեռետ Բլոխը ծնվել է 1928 թվականի հունիսի 16-ին, Փարիզում։ 1939 թվականին Բլոխն ու նրա ծնողները, խուսափելով պատերազմից, թողել են Փարիզը` մեկնելով Շվեյցարիա։ 15 տարեկանում նա սկսել է մենակ ապրել հյուրանոցում, ինչն ըստ նրա մեծապես օգնել է իրեն վաղ տարիքից ինքնուրույն դառնալ։ Արվեստի առաջին պրոֆեսիոնալ պարապմունքներն սկսել է 1940-ական թվականներին, Փարիզում ։
Հեռուստատեսային գովազդ
Հեռուստագովազդի թերություններից է դրա հակիրճությունը, որի պատճառով դրա շրջանակներում հնարավոր չէ ապրանքի մասին լիարժեք տեղեկություն հայտնել և հնարավոր չէ պատմել շատ ապրանքների մասին․ ի տարբերություն տպագիր գովազդի, որը մնում է թղթի վրա, հեռուստագովազդը, հայտնվելով էկրանին, այնուհետև անհետանում է։ Թերություններից մեկն է նաև դրա արժեքը ։
Պիեռետ Բլոխ
Գործունեություն
Բլոխն սկսել է ցուցադրել իր աշխատանքները Փարիզում և ԱՄՆ-ում 1950-ական թվականներին։ Իր աշխատանքներում նա օգտագործել է այնպիսի նյութեր, ինչպիսիք են թանաքը, թուղթը, ուռկանը և ձիու մազը։ Ձիու մազն սկսել է կիրառվել նրա աշխատանքներում 1970-ական թվականներից։ Ձիու մազով նրա առաջին քանդակն ստեղծվել է 1970-ական թվականներին, որը դարձել է նրա ամենահայտնի աշխատություններից մեկը։ Նա աշխատաքները ներառում են նաև նկարներ, կոլաժներ, եռաչափ պատկերներ և պատկանում են հետպատերազմական աբստրակցիա կատեգորիային։ Նրա աշխատանքներն սկսել են ցուցադրվել Եվրոպայում, Ասիայում և Ամերիկաներում։ 2013 թվականին տպագրվել է մենագրություն Պիեռետ Բլոխի մասին։